URDHËR
Nr. 187 datë 18.12.2020

PËR MIRATIMIN E PROGRAMIT TË TRANSPARENCËS TË RISHIKUAR

Në mbështetje të germës “c”, të nenit 4, neneve 5 dhe 6, të ligjit nr. 119/2014 “Për të drejtën e informimit”, 

URDHËROJ

1. Miratimin e “Programit të Transparencës të Rishikuar”, sipas lidhjes nr. 1, bashkëlidhur këtij urdhri.
2. Ngarkohen me zbatimin e këtij urdhri të gjitha autoritetet publike, me përjashtim të njësive të vetëqeverisjes vendore.
3. Autoritetet publike, të përcaktuara në pikën 2 më sipër, zbatojnë programin institucional të transparencës të rishikuar, sipas formës dhe përmbajtjes në përputhje me lidhjen nr. 1, bashkëlidhur këtij urdhri, jo më vonë se data 31 mars 2021.
4. Pika 1, e urdhrit nr. 14, datë 22.1.2015 “Për miratimin e Programit Model të Transparencës”, të Komisionerit për të Drejtën e Informimit dhe Mbrojtjen e të Dhënave Personale, shfuqizohet. 
Ky urdhër hyn në fuqi menjëherë dhe botohet në Fletoren Zyrtare.

